Diari Oficial de la Generalitat Valenciana


Sumari del DOGV 10142, del 27-12-2024 (2024/12105)

ACORD de 28 de novembre de 2024, de la Direcció General de Patrimoni, d'incoació del procediment per a la declaració administrativa d'herència intestada a favor de la Generalitat i adjudicació dels béns i drets de l'herència de María Alario Palomares.
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10658

Data del DOGV
:   27-12-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/12613

CVE
:   YIRI-S-7233-27561

Data del document
:   28-11-2024

Organisme emissor
:   Conselleria d'Hisenda i Economia

Tipus de document
:   Acord

Número d'expedient: ABI 663/2022.

Causant: María Alario Palomares.

DNI: \*\*\*\*398\*\*.

Lloc i data de la defunció: Barx (València), 11 de maig de 2010.

Últim domicili: Simat de la Valldigna (València).

*Antecedents de fet*

La Conselleria d'Hisenda, Economia i Administració Pública ha tingut coneixement, mitjançant comunicació de l'Ajuntament de Simat de la Valldigna de data d'entrada 1 de desembre de 2022, número de registre d'entrada 5146, de la defunció de María Alario Palomares, amb DNI \*\*\*\*398\*\*.

En la documentació aportada figuren: el certificat d'empadronament de María Alario Palomares; i la renúncia notarial a l'herència de la causant d'Amparo Alario Alapont i Vicente Alario Alapont.

No aporta el certificat de defunció, per la qual cosa esta administració el va sol·licitar.

No aporta el certificat d'actes d'última voluntat, per la qual cosa esta administració el va sol·licitar i consta que no va atorgar testament.

El 3 d'agost de 2023 es publica en el *Diari Oficial de la Generalitat Valenciana*  la Resolució de 19 de juny de 2023, de la Direcció General del Sector Públic i Patrimoni, d'incoació del procediment per a la declaració administrativa d'herència intestada a favor de la Generalitat i adjudicació dels béns i drets de l'herència de María Alario Palomares. [2023/8172]

L'article 6.1 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat establix que: “El termini màxim per a la resolució del procediment serà d'un any”,tenint en compte que l'acord d'incoació d'este procediment es va adoptar el 19 de juny de 2023, ha transcorregut el termini fixat en este precepte, per la qual cosa el procediment hauria caducat.

El 26 de novembre de 2024, el director general de Patrimoni firma la resolució de caducitat del procediment.

De les actuacions prèvies resulta que no consta l'existència d'hereus testamentaris ni legítims i, per tant, és procedent iniciar el procediment administratiu dirigit a efectuar la declaració de la Generalitat com a hereua abintestada.

Una vegada rebuda la documentació requerida i com que, en principi, no consta l'existència de persones amb dret a heretar, és procedent iniciar el procediment administratiu dirigit a efectuar la declaració de la Generalitat com a hereua abintestada.

*Fonaments de dret*

En compliment del que establixen l'article 71.1.*c*  de la Llei orgànica 5/1982, d'1 de juliol, d'Estatut d'Autonomia de la Comunitat Valenciana; l'article 43.3 de la Llei 14/2003, de 10 d'abril, de patrimoni de la Generalitat; l'article 2 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i atés el que establixen els articles 20 i següents de la Llei 33/2003, de 3 de novembre, de patrimoni de les administracions públiques, és procedent incoar l'expedient per a la declaració d'hereus abintestat a favor de la Generalitat respecte d'esta herència.

Així, en l'exercici de les competències que m'atribuïx l'article 13 del Decret 133/2023, de 10 d'agost, del Consell, d'aprovació del Reglament orgànic i funcional de la Conselleria d'Hisenda, Economia i Administració Pública, i basant-me en el que disposen els articles 95.3 i 58 de la Llei 39/2015, d'1 d'octubre, del procediment administratiu comú de les administracions públiques,

ACORDE

*Primer*

Iniciar un nou procediment de declaració de la Generalitat com a hereua abintestada de María Alario Palomares, per no haver-se produït la prescripció.

*Segon*

Incorporar els actes i tràmits el contingut dels quals s'haja mantingut igual, si no s'ha produït la caducitat.

*Tercer*

Publicar este acord en el *Diari Oficial de la Generalitat Valenciana*, en la pàgina web d'esta conselleria i, durant el termini d'un mes, als taulers d'anuncis dels ajuntaments corresponents a l'últim domicili de la persona causant, al del lloc de la defunció i on estiga la major part dels seus béns.

*Quart*

Obrir el termini per a presentar al·legacions o qualsevol informació en relació amb els béns de la causant, o l'eventual existència d'hereus testamentaris o legítims. Qualsevol persona podrà presentar estes al·legacions o aportar documents o altres elements de juí en qualsevol moment anterior a la resolució del procediment.

  

València, 28 de novembre de 2024

Antonio Joaquín Woodward Poch

El director general de Patrimoni